Klokken 00.31 natten til søndag fik Nordjyllands Politi en melding om, at en mand var blevet slået i ansigtet med en flaske og et glas. Han blødte kraftigt fra sine skader og måtte en tur på skadestuen. Den 20-årige mand forsøgte i følge Nordjyllands Politi at stoppe et slagsmål mellem to andre mænd foran bowlingcentret på Strandvejen i Aalborg. En af de to andre mænd var 37 år, og gav altså den 20-årige flere slag i ansigtet, fordi han brød ind. Den 37-årige blev sigtet, men er blevet løsladt igen.

Opsummering:
En 20-årig mand forsøgte natten til søndag at stoppe et slagsmål. Det kostede ham slag i ansigtet med både en flaske og et glas.